text: OPDATERET: Kø-kørslen løsner op
  15 august 2015 kl. 10.52
  Opdateret: Vejdirektoratet oplyser, at der stadig er kø på motorvejen, men at det løsner op.
  De store kødannelser på E45 Sønderjyske motorvej ser så småt ud til at løsne op. Der er stadig kø omkring Kolding i sydgående retning mellem Kolding Vest og Kolding Syd.
  Tidligere skabte en havareret bil kødannelse i sammenfletningen mellem motorvej E20 og motorvej E45 ved motorvejkryds 'Kolding', men trafikken ser ud til at glide nu.
  Vejdirektoratet oplyser, at bilerne stadig kører tæt på vejene, da der er en del ferietrafik.
  